༨ཁྲིམས་ཁང་ནས་ཞུ་གཏུག་བྱེད་པ་དང་སྨན་ཁང་དུ་སྨན་པ་བསྟེན་སྐབས་།བོད་རིགས་རང་སྐྱོང་གི་སྲིད་གཞུང་དུ་ལས་དོན་སྒྲུབ་པ་ལ་སོགས་པའི་སྐབས་སུ།རང་ཉིད་ཀྱིས་རྒྱའི་སྐད་ཡིག་ཤེས་ནའང་དེ་བཀོལ་སྤྱོད་མི་བྱེད་པར་བོད་སྐད་ཡིག་བཀོལ་སྤྱོད་བྱེད་དགོས།སྲིད་གཞུང་གིས་བོད་སྐད་ཡིག་བཀོལ་སྤྱོད་བྱེད་མིན་དེ་བོད་མིས་སྲིད་གཞུང་དུ་སོང་ནས་ལས་དོན་སྒྲུབ་སྐབས་བོད་སྐད་ཡིག་བཀོལ་སྤྱོད་བྱེད་མིན་ལ་རག་ལས་ཡོད།སྲིད་གཞུང་གིས་བོད་སྐད་ཡིག་བཀོལ་སྤྱོད་བྱེད་དགོས་ན་ཐོག་མར་བོད་མི་རེ་རེའི་ངོས་ནས་སྲིད་གཞུང་ལ་བོད་སྐད་ཡིག་བཀོལ་སྤྱོད་བྱེད་དགོས།མི་རིགས་ཤིག་གི་སྐད་ཡིག་སྤྱི་ཚོགས་ལས་དོན་ཐམས་ཅད་དུ་ཁྱབ་བརྡལ་ཕྱིན་པ་ན་མི་རིགས་དེའི་སྐད་ཡིག་འཇིག་མི་སྲིད།རྩ་ཁྲིམས་དང་མི་རིགས་ས་གནས་རང་སྐྱོང་གི་ཁྲིམས་ཀྱིས་ཐོབ་ཐང་འདི་དག་ངོས་ལེན་དང་གཏན་འཁེལ་བྱས་ཡོད་པ་དེ་དག་ང་ཚོས་ལག་ལེན་དུ་བསྟར་དགོས།